rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. De düütsche Spraak, kort Düütsch, is een vun'e westgermaanschen Spraken. De Naam düütsch kummt vun dat ole Woort theodisce, wat soveel heet as de „Spraak vun de normalen Lüüd“ (de Volksspraak). In’t Middelöller weer allns theodisce oder Teutsch or Düütsch, wat nich latiensch weer, to'n Bispeel ok de ingelsche Spraak vun de Angeln un Sassen in England. So to dat Enn vun dat Middelöller harr sik denn de Begreep Düütsch för de Spraken in Düütschland dörsett. De düütsche Standardspraak höört to de westgermaansche Dialektkontinuum. Disse Dialektkontinuum is nich nipp un nau in verscheedene Spraken oder Dialekten indeelbar. To disse Kontinuum höört ook dat Engelsche, dat Hoochdüütsche, Jiddisch, Nedderdüütsch, Nedderlannsch, Frees'sch, Afrikaans, Scots un Luxemborgsch. Dat Düütsche un siene Dialekten nehmt en grodet Rebeet mang de westgermaansche Spraken in. Dat Hoochdüütsche wardt as Dackspraak bruukt un vun de meesten Dialektsprekers beherrscht. Dat gifft ’n ganzen Barg hoochdüütsche Dialekten: Middeldüütsch Westmiddeldüütsch Middelfranksch Ripuarisch Moselfranksch Rheinfränkisch Pälzisch Pennsilfaanisch Hessisch Mittelhessisch Osthessisch Nordhessisch Lothringer Platt Oostmiddeldüütsch Thüringisch Obersächsisch Nordobersächsisch Lausitzisch-Neumärkisch Schlesisch Hochpreußisch Böverdüütsch Oberfränkisch Südfränkisch oder Süüdfränksch Ostfränkisch Schwääbsch oder Schwäbsch Alemannsch Nedderalemannsch Elsässerdüütsch Mittelalemannisch Hoochalemannsch Höchstalemannisch Baiersch Noordbaiersch (Nordbairisch)
Disse Artikel is man blots en Stubben. Du kannst Wikipedia helpen un em verbetern. Lissabon is de Hööftstadt vun de Republiek Portugal. Se liggt an dat rechte Över vun den Tejo, dar wo sik de Münnen landinwarts to enen See verbredert un enen günstigen Naturhaven besunners för den Verkehr na Südamerika un Westafrika afgifft. De Stadt hett 518.000 Inwahners. Rekent man de Vörstäder darto, denn sünd dat 2.800.000 Minschen, mehr as en Veerdel vun ganz Portugal. 1147 wurr Lissabon de Mauren afnahmen, 1255 hett König Alfons III. ehr to'e Residenz maakt. 1755 wurr se to twee Drüddel vun en Eerdbeven tonicht maakt. 30.000 Minschen kemen darbi to Doot. Fröher hebbt ok maal Plattdüütsche in Lissabon leevt. Dat geev in 17. un 18. Johrhunnert en Barg Hamborger Kooplüüd an ´n Haven. De hebbt mit Kork un Appelsinen un anner Kraamstücken hannelt. Lissabon. Mehr Biller, Videos oder Audiodateien to’t Thema gifft dat bi Wikimedia Commons.
Otto Kitzler (* 16. März 1834 in Dresden; † (Suizid) 6. September 1915 in Graz) weer en düütsch Dirigent un Cellist. Kitzler is vör allen as Lehrmeester vun den beropen Komponisten Anton Bruckner in Erinnerung bleeven, de tüschen 1861 un 1863 Studien in free Kompositschoon bi hüm nehm. Kitzler weer in disse Tiet as Kapellmeester an dat Linzer Theater anstellt. Anhand vun de Warken vun ünner annern Hector Berlioz, Felix Mendelssohn Bartholdy, Robert Schumann, Franz Liszt un Richard Wagner hett he den meest teihn Johr ölleren Bruckner, de in Linz as Domorganist arbeiten dee, de dormals modern Methoden vun de Kompositschoon un Instrumentatschoon verkloort. Mit de so nömmt Studiensinfonie hett Bruckner in’ Juni 1863 de Lehre spoodriek afsloooten un entwickel sück in de Folg to en vun de wichtigst Sinfoniker vun de Musikgeschichte. Kitzler un Bruckner bleeven bit to de Dood vun Bruckner Tod 1896 befrüend. As 81-johriger hett Kitzler sück sülvst um’t Leven brocht. Normdaten: GND: 116196009 (OGND, AKS) | LCCN: no2015105722 | VIAF: 30281343 | Wikipedia-Personensöök
Eric Clifford 'Cliff' Drysdale (* 26. Mai 1941 in Nelspruit) is en ehmalger süüdafrikaansch Tennisspeler. Tosommen mit Roger Taylor wunn he 1972 dat Finale in’t Herrendüppel bi de US Open in Forest Hills. All tosommen hett he in sien Loopbahn fiev Eenzel- un söss Düppeltitel wunnen, dorünner 1965 de internatschonalen düütschen Tennismeesterschapen. Sien hööchste Weltranglistenpositschoon reck he 1974 mit Platz 13. För Süüdafrika hett he 46 Daviscupspelen maakt. 2013 wurr Drysdale in de International Tennis Hall of Fame upnommen. Nah dat Enn’ vun sien Tennisloopbahn (1980) hett he en Tennisakademie grünnt. ATP-Profil vun Cliff Drysdale (engelsch) ITF-Profil vun Cliff Drysdale (engelsch) Davis-Cup-Statistik vun Cliff Drysdale (engelsch)
Jean-Baptiste Dortignacq (* 25. April 1884 in Arudy; † 13. Mai 1928 in Peyrehorade) weer en franzöössch Radrennfohrer. He weer Profi van 1904 bit 1910. Glieks in sien eerst Profijohr wunn de „Gazelle ut Peyrehorade“ as he nömmt wurr, twee Deelstrecken bi de Tour de France un weer an Enn’ Tweet in de Gesamtwertung achter Henri Cornet. En Johr later wunn he dree Deelstrecken un keem in de Gesamtwertung up Platz 3. Ok in de Johren 1906 un 1908 kunn he jeweils een Deelstreck winnen. 1909 wunn he de Rennen Bordeaux–Toulouse und Paris–La Mer–Paris. 1910 kunn he de eerstmals utdragen Giro della Romagna up sein Naam schrieven un wunn todem en Deelstreck bi den Giro d’Italia. Dormit weer he de eerste Nicht-Italiener, de dat schafft hett. Dortignacq in de Datenbank vun Radsportseiten.net
Igor Dmitrijewitsch Kurnossow (russisch Игорь Дмитриевич Курносов; * 30. Mai 1985 in Tscheljabinsk; † 8. August 2013 ok dor) weer en russisch Schach-Grootmeester. Kurnossow hett dat Schachspelen mit veer Johr lehrt. He weer Student vun de Uraler Staatlich Bargbauuniversität. 2003 kreeg he den Grootmeestertitel. He hett wunnen oder vördere Platzen in mehreren Turnieren beleggt: I-III. Platz Autumn Turnier Aluschta (2002), II. Platz Harmonie Turnier Grunneng (2003), I-V. Platz 8. apen Bayerische Meesterschap Bad Wiessee (2004), I. Platz International Congress 2008/09 Hastings (2009), I. Platz Arctic Chess Challenge Tromsø (2009), I. Platz Politiken Cup Helsingør. Bi dat Aeroflot Open 2009 in Moskau wunn he gegen Şəhriyar Məmmədyarov in 21 Tüüf mit Swaart; doruphen is Məmmədyarov vun dat Turnier torüchtreeden un hett Kurnossow beschuldigt, dat he en Computer to Hülp harrt harr. De Turnierschiedsrichter hett dat aber as unbegrünnd torüchwiest. 2011 wunn Kurnossow den Politiken Cup in Kopenhagen mit 8,5 Punkten ut 10 Partien. 2013 hett he, jeweils nah Wertung, bi dat Open in Nachitschewan un dat 20. Abu Dhabi International Chess Festival wunnen. He speel in de öösterrieksch Bundsliga an dat eerste Brett vun den SK Sparkasse Fürstenfeld, in de düütsch Bundsliga speel he för den SV Wiesbaden. Sien toletzt aktuell
De Flagg vun Trinidad un Tobago is an’n 31. August 1962 offiziell annahmen worrn. Se wiest vör en roden Achtergrund en swarten Balken mit witten Rand de vun links baven schraag na rechts ünnen verlöpt. In de Natschonalflagg steiht dat Root för de Levenskraft vun’t Land un sien Inwahners, as ok för de Warms un Energie vun de Sünn. Swart steiht för de Eenheit un de Drift vun de Inwahners as ok för den Riekdom vun’t Land. Witt betekent de See, de de Eilannen ümgifft, un wiest op de Reinheit vun’t natschonale Streven hen as ok dorop, dat all Minschen gliek sünd. As ehmolige britische Kolonie weer fröher de Blue Ensign bruukt. De weern bit 1962 in’n Insatz. In de Johren is dat Teken aver mehrmols ännert worrn. De persönliche Flagg vun de britischen Königsche Elizabeth II. warrt nich mehr bruukt, siet Trinidad un Tobago 1976 en Republiek worrn is. Kolonialflagg, 1889 bit 1958 Persönliche Flagg vun Elisabeth II., 1966 bit 1976 De Hannelsflagg un togliek Deenstflagg to See ünnerscheedt sik vun de Natschonalflagg blots dör de Proportschoon. De Seekriegsflagg baseert op de britische White Ensign, in de as Gösch de Flagg vun Trinidad un Tobago inföögt is. 1:2Hannels- un
Eddie Shu (* as Edward Shulman an’ 18. August 1918 in Brooklyn, New York; † 4. Juli 1986 in Tampa, Florida) weer en US-amerikaansch Jazz-Tenor- un Altsaxophonist vun den Swing. Eddie Shu hett as Kind eerst Vigelien un Gitarr lernt, speel aber later Saxophon. He hett tonächst bit 1948 mit Tadd Dameron un George Shearing tosommen arbeit, dornah mit Johnny Bothwell, Buddy Rich un Les Elgart. He speel van 1949 bit 1950 in de Band vun Lionel Hampton, 1950/51 bi Charlie Barnet un 1952 bi Chubby Jackson. Shu harr 1953/54 eegen Formatschonen in New York un weer van 1954 bit 1958 Liddmaat in de Band vun Gene Krupa. Dornah hett he as freeschaffend Musiker up Kuba un in Florida arbeit. In de 1960er Johren speel he in Louis Armstrong sien All Stars-Formatschoon un 1966 noch mal bi Hampton. 1973 wark he bi de letzt Live-Upnahmen vun Gene Krupa vör de sien Dood mit. Shu weer as Multiinstrumentalist bekannt; he speel buter de Saxophons ok Klarinett, Trompete un Harmonika un is ok as Singer uptreden. Toletzt hett he in Tampa wahnt, wo he denn ok storven is. Louis Armstrong: The legendary Berlin Concert (Jazzpoint, 1965) Gene Krupa: Live At The New
Thomas Heinze (* 30. März 1964 in Berlin) is en düütschen Schauspeler. Heinze is de Söhn vun en US-Amerikaner un en düütschstämmige Nedderlännsche. Sien Kindheit hett he in de USA tobröcht, vördem he 1973 wedder na Düütschland torüch gahn is. Sien Utbilln as Schauspeler hett he vun 1983 bit 1986 an de Otto-Falckenberg-School in München maakt. In 1991 höör Heinze to dat Ensemble vun Schlöndorff sien Film Homo Faber. Ünner de Regie vun Sönke Wortmann hett he mehrere Filmen dreiht, so as Allein unter Frauen, man ok mit den Speelbaas un Filmproduzent Bernd Eichinger hett he mehrmols tosamenarbeit, as to’n Bispeel in Der große Bagarozy. 2003 hett he in den Tweedeeler Das Wunder von Lengende mitspeelt. In’n März 2009 is he in de Musiksennen Willkommen bei Carmen Nebel to’n eersten mol ok as Singer optreden un hett dor twee Leder vun Harald Juhnke vördragen. Heinze weer mit de Schauspelersche Nina Kronjäger tosamen. Vundaag leevt he mit de JAM FM-Moderatersche Jackie Brown in Berlin. He is Hobby-Rennfohrer un güng af un to as VIP-Pilot an’n Start bi Rennveranstalten in de Mini Challenge Düütschland. Heinze weer 2005 as Liddmaat vun de Filmkru för den Düütschen Feernsehpries nomineert för Typisch Mann! in de
Domingos dos Reis Quita (* 6. Januar 1728 in Lissabon, Portugal; † 13. Juni 1770 ok dor) weer en portugeesch Lyriker. Sien bukolsch Dichtungen schreev he in Anlehnen an sien Landsmänner, den Schriever vun Portugal, Luís de Camões (1525–1580), un den Dichter Bernardim Ribeiro (1482–1552). Vun Quita sien Tragödien wurr „Inès de Castro“ an’ bekanntsten. Astarto Hermíone Inès de Castro Licore Mégara Normdaten: GND: 1025290283 (OGND, AKS) | LCCN: n84082046 | VIAF: 2688406 | Wikipedia-Personensöök
Der Wixxer is en düütsche Filmkummedie vun den Speelbaas Tobi Baumann ut dat Johr 2004. Dat Dreihbook weer vun Oliver Kalkofe, Oliver Welke un Bastian Pastewka schreven, de mit den Film de Edgar-Wallace-Filmen ut de 1950er un 1960er Johren – as ok verschedene annere Action- un Agentenfilmen – parodeert, sünners aver den Film Der Hexer ut dat Johr 1964. De Premiere hett an’n 10. Mai 2004 in München stattfunnen. In de Woolden bi London liggt dat snaaksche BlackWhite-Castle, een vun’t letzte „Swart-Witt-Slötter“ in’t Veerenigte Königriek. Dor wahnt de Earl of Cockwood un geiht sien düster Gewarf na. As sik een Dag dat oostdüütsche Ehpoor Dubinsky ut Bitterfeld in de Gegend verlopen doot, warrt se Tügen vun en Moord: En Transporter föhrt den De Mönk mit de Pietsch över’n Hopen. An't Stüer seet en snaakschen Knakenmann: De Der Wixxer hett mol wedder toslahn. Dat is en gefährlichen Verbreker mit Zylinderhoot, de sik mit en Knakenschädel maskeert, un de Herrschop in de Londoner Ünnerwelt övernehmen will. Dorüm maakt he verschedene Banditen ut de britischen Verbrekerszeen an de Siet. Scotland Yard sett nu den vörgeevlich besten Mann op den Fall an: den Chief Inspector Even Longer. Ünnerstütten schall em sien ne’en Partner Very
Richard Tuggle (* 8. August 1948 in Coral Gables, Florida) is en US-amerikaansch Dreihbookschriever un Speelbaas. Tuggle sien eerst Film as Dreihbookschriever weer 1979 de Literaturverfilmen Flucht von Alcatraz mit Clint Eastwood. Fiev Johr later folg de 1984 de Thriller Der Wolf hetzt die Meute, ok weer mit Clint Eastwood; hier schreev Tuggle dat Dreibook un weer ok de Speelbaas. Richard Tuggle in de Internet Movie Database (engelsch) Normdaten: GND: 113333277 (OGND, AKS) | LCCN: no2003105583 | VIAF: 76515675 | Wikipedia-Personensöök
De Landdag Mäkelborg-Vörpommern is dat Parlament von dat Land Mäkelborg-Vörpommern. De Landdag hett 71 Afforerte, de up fief Johr wählt wurrn (Artikel 27 von de Landesverfatung). Hüdigendags sünd in'n Landdag fief Fraktschonen: De Landdag wählt den Ministerpräsidenten, hei beslütt de Gesetze un richt't sin Og' dorup, woans de Lannesregierung un Verwaltung ehr Arbeit daun. De Präsidentin von den Landdag is in de 6. Wahlperiod Sylvia Bretschneider. De Vizepräsidentinnen sünd Beate Schlupp (CDU), Silke Gajek (Bündnis 90/DIE GRÜNEN) un Regine Lück (DIE LINKE). De Sitz von den Landdag is dat Sweriner Sloß. Dat steit ok in Artikel 20 von de Lannesverfatung. Verfatung von dat Land Mäkelborg-Vörpommern / Rutg.: Landtag Mecklenburg-Vorpommern. Int plattdüütsche oewersett’t von Jürgen Gundlach. - 2. Upl., Swerin: 2004. - 67 S. (Plattdüütsch) Landdag Mäkelborg-Vörpommern. Mehr Biller, Videos oder Audiodateien to’t Thema gifft dat bi Wikimedia Commons. Artikel 27 von de Landesverfatung Artikel 20 von de Lannesverfatung Landsparlamenten in Düütschland Baden-Württemberg Landdag vun Baden-Württemberg | Bayern Bayersch Landdag | Berlin Afordentenhuus van Berlin | Brannenborg Landdag Brannenborg | Bremen Breemsche Börgerschop | Döringen Döringer Landdag | Hamborg Hamborgsche Börgerschop | Hessen Hessisch Landdag | Mäkelborg-Vörpommern Landdag Mäkelborg-Vörpommern | Neddersassen Neddersassisch Landdag | Noordrhien-Westfalen Landdag Noordrhien-Westfalen | Rhienland-Palz Landdag Rhienland-Palz
Raymond Delisle (* 11. März 1943 in Ancteville; † 11. August 2013 in Hébécrevon, Manche) weer en franzöösch Radrennfohrer. 1963 wurr Raymond Delisle, noch as Amateur, Dart bi de Tour de l’Avenir, in dat Johr dorup franzöösch Meester in’t Mannschapstietfohren. 1965 wurr Delisle Profi un is in de folgen Johren twalfmal bi de Tour de France start. Dorbi wunn he 1969 un 1976 jeweils een Deelstreck. In dat Johr droog he twee Daag lang dat Geele Trikot un keem an’ Enn’ up Platz 4 in de Gesamtwertung un wurr todem as kämperischt Fohrer uttekent. 1977 keem he up den negenten, 1970, 1972 un 1973 jeweils up den 11. Platz. 1974 lang dat för Platz 12 un 1975 keem he noch mal up den 16. Platz. 1973 reck he as Eerst den Col de Portet-d’Aspet, 1974 den Port d’Envalira un 1980 den Col de Peyresourde. 1969 wurr Delisle franzöösch Meester in’t Straatenrennen, 1975 wunn he de Tour du Haut-Var un 1977 de Trophée des Grimpeurs, nahdem he all 1970 dat entsprekend vörherig Rennen Polymultpliée wunnen harr. Bi de Vuelta a España 1974 kunn he dorto ok noch een Deelstreck up sien Naam schrieven. 1977 hett he sien Loopbahn afslooten. An' 11.
Back to the Future (op plattdüütsch so veel as „Torüch na de Tokumst“; dt. Titel: Zurück in die Zukunft) is de Titel vun en Science-Fiction-Kummedie ut dat Johr 1985 vun den Speelbaas Robert Zemeckis. Dat weer de eerste Deel vun en Tietreisen-Trilogie, de 1989 mit Back to the Future Part II wietergüng un een Johr later mit Back to the Future Part III ehrn Afsluss funnen hett. Dat Dreihbook hett he tosamen mit Bob Gale schreven. In den Film geiht dat üm den Schöler Marty McFly, de ut Versehn mit en Tietmaschien in dat Johr 1955 reist un dor de verleden Tiet ännert. Dat föhrt dorto, dat sik sien Öllern nicht drapen doot un dormit sien egen Dorwesen in Gefohr kummt. Also sett he allns doran, de oorsprüngliche Historie wedder hertostellen un in’t Johr 1985 torüch to finnen. De junge Marty McFly leevt in sien Heimatstadt Hill Valley in Kalifornien ünner bescheden Ümstännen bi sien Öllern. He is befrünnt mit den snaakschen Doc Brown, en Utfinner un Wetenschoppler mit twievelhaften Roop, de em een Nach op en Parkplatz bestellen deit, woneem he em wat wiesen will. Wohrhaftig stellt Broen sien Tietmaschien vör, de he in en Sportwagen vun’n Tyyp DeLorean
Encyclopédie (franzöösch for „Enzyklopädie“) betekent Encyclopédie ou Dictionnaire raisonné des sciences, des arts et des métiers (1751–1772), Nakieksel vun Denis Diderot un Jean Baptiste le Rond d’Alembert, Encyclopédie d’Yverdon (1770–1780), Nakieksel vun Fortuné-Barthélemy de Félice, Encyclopédie méthodique (1782–1832), Nakieksel vun Charles Joseph Panckoucke, Encyclopédie Universelle Larousse, Nakieksel vun Editions Larousse. Kiek ok bi: Enzyklopädie. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Encyclopédie ou Dictionnaire raisonné des sciences, des arts et des métiers is en franzöösche Enzyklopädie. To’n eersten Mol is dor en Book mit rutbrocht wurrn vun de Aart, as wi de hüdigendags jummers noch unner düssen Naam kennen doot. Se is unbannig bekannt wurrn. Rutgeven wurrn is se vun Denis Diderot un Jean-Baptiste le Rond d'Alembert. Buterdem hefft dor noch 142 annere Lüde an mitarbeit’, dat weern de so nömmten Enzyklopädisten. De eerste Band is 1751 rutkamen. 1780 is de Reege afslaten wurrn mit den 35. un lesten Band. De Encyclopédie is een vun de groten Warke ut de Tied vun de Upklärung. Um un bi 60.000 Artikels staht dor in. Wenn een den Titel up Platt oversetten dö, denn so dö se „Enzyklopädie oder en dördacht Wöörbook vun de Wetenschoppen, Künste un Handwarke“. De Rutgevers vun de Encyclopédie harrn dat dor up afsehn, allens, wat to de Tied bekannt weer un wat de Minschen weten döen, tohopen to faten. All Lüde schollen dor dor rankamen, wenn se wollen. Dor schrifft Diderot in den Artikel Encyclopédie to: Worraftig hett en Enzyklopädie dat dor up afsehn, all Wetenschop, de up’e Eer verstreiht is, tohopen to sammeln, dat allgemeene System vun
De Jansenismus is en religiöse un politische Bewegen ut dat 17. un 18. Johrhunnert, as se sik sunnerlich in Frankriek rögen dö. He weer dor en Reaktschoon up, wie dat in de Röömsch-kathoolsche Karken to de Tied togahn dö un wie dat dormols mit den Afsolutismus stunn. Sien Naam hett de Bewegen weg vun den Perfesser ut Leuven un Bischop vun Ieper Cornelius Jansenius (up Platt: Cornelius Jansen) (1585-1638). Den sien Book Augustinus is vun den Paavst as Ketteree verordeelt wurrn, as dat 1640, na Jansen sien Dood, rutkamen weer. To Unrecht warrt de Jansenismus hen un wenn as en Twieg vun den Calvinismus ankeken. In dat Leven vun de Jansenisten speel en grote Rull, dat se de Welt minnachtig ankieken döen (Asketismus) un in ehre Ethik up den Minschen siene Möglichkeiten nich veel geven döen. Se wollen ok vun de Unfehlborkeit vun den Paavst nix weten un ok nich vun de Unbefleckte Empfängnis vun Maria, de 200 Johre later as kathoolsche Dogmata faststellt wurrn sünd. Wenn een an dat Avendmahl deelnehmen woll, menen se, möss he eerst mol strenge Regeln inholen (Traité de la fréquente communion van Antoine Arnauld 1643). Middelpunkt vun de Bewegen weer dat Klooster for Froenslüde
Charles Gordon Fullerton (* 11. Oktober 1936 in Rochester, New York; † 21. August 2013 in Lancaster, Kalifornien) weer en US-amerikaansch Astronaut. Fullerton hett de U. S. Grant High School in Portland, Oregon besöcht. 1957 kreeg he en Bachelor un 1958 en Master in Maschinenbau vun dat California Institute of Technology (CalTech). In’ Juli 1958 is Fullerton in de United States Air Force intreden, nahdem he as Konstrukteur för Hughes Aircraft in Culver City (Kalifornien) arbeit harr. Nah sien Pilotenutbillen floog he de F-86 un later wurr he en B-47-Bomberpilot up de Davis-Monthan Air Force Base in Arizona. 1964 wurr he up de Edwards Air Force Base to’n Testpiloten utbild un hett denn as Testpilot up de Wright-Patterson Air Force Base in Ohio arbeit. 1966 wurr Fullerton för dat Manned Orbiting Laboratory-Programm (MOL) vun de U.S. Air Force utsöcht un weer as Besatten vun de militärisch Ruumstatschoon vörsehn, bit dat Programm 1969 stoppt wurr In’ September 1969 keem Fullerton to de NASA un weer dor Liddmaat vun de Ünnerstüttensmannschapen för de Maandmissionen Apollo 14, 15, 16 un 17. 1977 wurr Fullerton Testpilot för den Space-Shuttle-Prototyp Enterprise un hett dorbi de Anfloog- un Landetests mit de Enterprise maakt. An’ 22. März
Andreas Willmsen (* 3. Oktober 1899 in Veern; † 18. Oktober 1980 in Veern) weer en düütsch Politiker (DP). He weer van 1947 bit 1951 Afordneter in' Landdag vun Neddersassen. Willmsen hett eerst de Volksschool un dornah dat Gymnasium besöcht. He hett mit de Middlere Riep afslooten un hett denn van 1914 bit 1916 en Koopmanslehr maakt. Nah de Lehr weer he Suldat in' Eersten Weltkrieg un weer nah sien Rückkehr in dat Geschäft vun sien Vader tätig. Af 1927 weer he staatlicher Lotterieinnehmer. Van 1943 bit 1944 wurr he to'n Notdeenst vun de Füerschuulpolizei verplicht, un muss dornah ok noch in den Krieg trecken. Nah de Rückkehr ut de Kriegsfangenschap fung he an, sück politisch intosetten. 1946 wurr he in de Gemeenderaat vun Veern wählt un dornah ok to'n Börgermeester vun de Stadt. Van 1947 bit 1951 weer he in de eerste Wahlperiood as Nahfolger för den storven Afordneten Fritz Siedenberg Liddmaat vun den Landdag in Neddersassen, af März 1951 as Liddmaat vun de DP/CDU-Fraktschoon. Barbara Simon: Abgeordnete in Niedersachsen 1946–1994: Biographisches Handbuch, 1996, S.409–410. Normdaten: GND: 1035172658 (OGND, AKS) | VIAF: 302228581 | Wikipedia-Personensöök
Dit Woort hett noch annere Bedüden: kiek dorför ünner Haubarg (Landkreis Cuxhoben). En Haubarg is en besünnere Oort Buernhuus, de dat meist blots op de Halfinsel Eiderstedt gifft. Egentlich kümmt düsse Oort to boon ut de Nedderlannen, de hebbt woll de „Remonstranten“ mitbröcht. Haubargen hefft en meist veereckig Bowies un en reten Dack, dat wiet daal-trucken is. In de Mitt is en so grote Deel, dat dor ok de Fohrwarken mit Peer un Wagen rinpasst. En grote Füersteed is ok dor binnen. Ringsüm sünd denn de Dööns, de groten Schlaapkamern för den Buern un sien Familie un de lütte Schlaapkomer för dat Gesinde op de en Siet. Op de anner Siet is dat Grootveeh anbunnen un ok dat Kleenveeh is dor ünnerbrocht. Platz för den Ploog, de Egg, de Döschmaschien un all den lütten Kleenkraam weer dor ok noch. De Hööftsaak over bi en Haubarg is, dat dat „Hau“ (Heu) ünner dat grote Dack över 'n Winter inlagert is. Freuher, as de Lüüd mit de Diekeree noch nich so kloor weren, hebbt se de Haubargen op en Warft boot, wiel se bannig Manschetten vör de Stormfloten harrn. Hüüt boot se ok wedder Hüüs, de so utseht as Haubargen. De hebbt
Jack Robert Lousma (* 29. Februar 1936 in Grand Rapids, Michigan) is en ehmalger US-amerikaansch Astronaut. Lousma kreeg 1959 en Bachelor in Luftfohrttechnik vun de University of Michigan un 1965 en Master in Luftfohrttechnik vun de Naval Postgraduate School. Buterdem kreeg he 1973 en Ehrendokter in Ruumfohrt vun de University of Michigan, 1982 en Ehrendokter vun dat Hope College as ok 1986 en wiederen Ehrendokter in Bedrievswertschap vun dat Cleary College. 1959 gung Lousma to dat US Marine Corps un wurr dor as Upklärenspilot insett. In’ April 1966 hörr Lousma to de 19 Astronauten, de vun de NASA utwählt wurrn. He weer dornah Liddmaat vun de Ünnerstüttensmannschapen för de Apollo-9-, 10- un 13-Missionen. Buterdem weer he Ersatz-Docking-Modul-Pilot för dat Apollo-Sojus-Test-Projekt. An’ 28. Juli 1973 is Lousma as Pilot vun en Apollokapsel tosommen mit Kommandant Alan Bean un Wetenschapsspilot Owen Garriott to de 59 Daag lang düern Mission Skylab 3 (SL-3) up de US-Ruumstatschoon Skylab flagen. De Mannschap hett wiels de Mission söss Ersatzgyroskope to de Lageregeln un en Sünnschuul installeert. Neben tallriek Experimenten stunn ok de Beobachtung vun de Sünn up dat Programm vun den bit dorhen langsten Ruumfloog. An’ 25. September sünd se weer torüchkommen. An’ 22. März 1982